**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 4-ՐԴ ՄԻԿՐՈՇՐՋԱՆԻ ԹԻՎ 71/8 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ՍԱՍՈՒՆ ԳՐԻԳՈՐՅԱՆԻՆ ՈՒՂՂԱԿԻ ՎԱՃԱՌՔՈՎ, ԸՆԴԼԱՅՆՄԱՆ ՆՊԱՏԱԿՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 2-րդ և 3-րդ ենթակետերի, 2-րդ կետի պահանջներին համապատասխան։   
 Սասուն Յուրիկի Գրիգորյանը իրեն սեփականության իրավունքով պատկանող Աբովյան քաղաքի 4-րդ միկրոշրջանի թիվ 71/7 հասցեի 07-002-0039-1546 կադաստրային ծածկագրով բնակավայրերի նպատակային նշանակության հասարակական կառուցապատման գործառնական նշանակության 420.97 քառակուսի մետր մակերեսով հողամասում ունի սպասարկման օբյեկտ։ Հարևանությամբ գտնվող Աբովյան համայնքի սեփականություն հանդիսացող Աբովյան քաղաքի 4-րդ միկրոշրջանի թիվ 71/7 հասցեում գտվող 152.7 քառակուսի մետր մակերեսով հողամասն անհնար է որպես առանձին գույքային միավոր աճուրդային կարգով օտարել, այն սահմանակից է ընդլայնվող հողամասին՝ օբյեկտին, օտարվող հողամասի դիրքը կամ ռելիեֆը (երկրի մակերևույթի ամբողջություն) թույլ չի տալիս այն կառուցապատել, այն կարող է օգտագործվել բացառապես ընդլայնվող հողամասի վրա գտնվող շենքի կամ շինության սպասարկման կամ դրանց վերակառուցման, ուժեղացման, վերականգնման, արդիականացման և բարեկարգման աշխատանքների իրականացման նպատակով և օտարվող հողամասի դիրքի կամ ռելիեֆի առանձնահատկություններից ելնելով՝ ընդլայնվող հողամասում սպասարկման օբյեկտ տրանսպորտային միջոցներով մուտք գործելու այլընտրանքային հնարավորություն առկա չէ, բացի օտարվող հողամասից կամ ընդլայնվող հողամասի սպասարկման օբյեկտ հնարավոր է մուտք գործել բացառապես օտարվող հողամասից։  
 Վերը նշված հանգամանքները հիմք են սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։   
 «Աբովյան համայնքի սեփականություն հանդիսացող 4-րդ միկրոշրջանի թիվ 71/8 հասցեում գտվող 152.7 քմ հողամասը Սասուն Գրիգորյանին ուղղակի վաճառքով, ընդլայնման նպատակով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին որոշման ընդունման անհրաժեշտություն։   
   
  
 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**